**OBRAZLOŽENJE**

**Nacrta prijedloga Odluke o izmjeni i dopunama Odluke o komunalnoj naknadi**

Sukladno odredbi čl. članka 95. stavka 1. Zakona o komunalnom gospodarstvu (Narodne novine br. 68/18, 110/18, 32/20), predstavničko tijelo jedinice lokalne samouprave donosi odluku o komunalnoj naknadi kojom se određuju područja zona u jedinici lokalne samouprave u kojima se naplaćuje komunalna naknada, koeficijent zone (Kz) za pojedine zone u jedinici lokalne samouprave u kojima se naplaćuje komunalna naknada, koeficijent namjene (Kn) za nekretnine za koje se plaća komunalna naknada, rok plaćanja komunalne naknade, nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade i opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.

Gradsko vijeće Grada Zadra na 15. sjednici održanoj dana 18. prosinca 2018. godine donijelo je Odluku o komunalnoj naknadi s izmjenama u 2020. godini.

Odlukom o osnivanju Gospodarske zone Crno Gradskog vijeća Grada Zadra KLASA: 302-01/22-01/06, URBROJ: 2198/01-1-22-4 od 15. studenog 2022. godine (Glasnik Grada Zadra br. 12/22) osnovana je Gospodarska zona Crno koja se nalazi unutar granica obuhvata Urbanističkog plana uređenja Gospodarske zone Crno u Zadru.

Izmjenom i dopunama Odluke predlaže se s obzirom na opremljenost područja komunalnom infrastrukturom te kao poticajnu mjeru utvrditi posebnu zonu za određivanje visine komunalne naknade za Gospodarsku zonu Crno, na način da ista bude ZONA VII s koeficijentom zona 0,25 od dana stupanja na snagu Odluke do 31. prosinca 2028. godine, a od 1. siječnja 2029. godine pa na dalje, s koeficijentom zone 0,55.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjeni i dopunama Odluke o komunalnoj naknadi, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom**  **26. kolovoza 2023.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |